Emily Blunt Sertai Dwayne Johnson Dalam Filem Jungle Cruise
Pelakon jelita yang juga bintang filem Edge of Tomorrow, Emily Blunt akan menyertai Dwayne ‘Rock’ Johnson dalam filem terbaru Jungle Cruise. Filem terbitan terbaru Disney itu merupakan sebuah filem yang diambil dari taman tema popular mereka, Jungle Cruise. Menurut sumber dari Comingsoon.net, penggambaran filem tersebut akan bermula pada May ini dan akan diarahkan oleh Jaume Collet-Serra. Lakonlayar filem Jungle Cruise ditulis bersama oleh penulis filem Star Trek, J.D. Payne dan Patrick McKay Jungle Cruise merupakan salah satu projek Disney yang tergendala setelah sekian lama sebelum mereka membuat keputusan untuk meneruskan filem ini dan memilih Dwayn Johnson sebagai teraju utama penghujung tahun lepas. Dengan penghasilan filem ini, ia menjadi filem keenam Disney yang diinspirasikan dari taman tema mereka. Filem-filem lain yang diinspirasikan dari taman tema mereka adalah The Country Bears, The Haunted Mansion, Mission to Mars, Tomorrowland, dan yang paling popular, Pirates of the Caribbean. Selain itu juga, ini merupakan filem utama ketiga Emily Blunt bersama-sama Disney selepas filem Into The Woods dan Mary Poppins Return